তবে ঘটনার কোনও সিসিটিভি ফুটেজ পুলিসকে দিতে পারেনি ক্যাফে কর্তৃপক্ষ। তাদের দাবি, ক্যাফের সিসিটিভি ক্যামেরা সেই সময় কাজ করছিল না। বহুজাতিক সংস্থার ক্যাফেতে সিসিটিভি না থাকায় বিস্ময় প্রকাশ করেছেন স্থানীয় কাউন্সিলর অনিন্দ্য চট্টোপাধ্যায়।
 নিজস্ব প্রতিবেদন: বিধাননগরে ক্যাফেতে ডাকাতি ঘিরে চাঞ্চল্য। সোমবার সকালে বিধাননগরের AD ব্লকের ক্যাফে কফি ডে-তে ৪ ডাকাত হামলা চালায় বলে অভিযোগ। অভিযোগ, এক কর্মচারীর মাথায় বন্দুক ঠেকিয়ে লুঠপাট চালায় দুষ্কৃতীরা। ঘটনার তদন্তে নেমেছে বিধাননগর উত্তর থানার পুলিস। দোকানের কর্মীরা জানিয়েছেন, সোমবার সকাল ১০.৩০ মিনিট নাগাদ ক্যাফেতে ঢোকে ৪ যুবক। ঢুকেই ক্যাশবাক্সের দায়িত্বে থাকা কর্মীকে কাবু করে তারা। তার মাথায় বন্দুক ঠেকিয়ে চলে লুঠপাট। ডাকাতরা ক্যাফে ছাড়তেই ১০০ নম্বরে ফোন করে পুলিসকে ঘটনার খবর দেন ক্যাফের কর্মীরা। কিছুক্ষণের মধ্যেই ঘটনাস্থলে পৌঁছয় পুলিস।  তবে ঘটনার কোনও সিসিটিভি ফুটেজ পুলিসকে দিতে পারেনি ক্যাফে কর্তৃপক্ষ। তাদের দাবি, ক্যাফের সিসিটিভি ক্যামেরা সেই সময় কাজ করছিল না। বহুজাতিক সংস্থার ক্যাফেতে সিসিটিভি না থাকায় বিস্ময় প্রকাশ করেছেন স্থানীয় কাউন্সিলর অনিন্দ্য চট্টোপাধ্যায়। তিনি বলেন, সিসিটিভি ক্যামেরা বন্ধ থাকায় ঊষ্মা প্রকাশ করে তিনি বলেন, 'অবিলম্বে এই সংস্থার সমস্ত দোকানে সিসিটিভি লাগাতে বলেছি।'